

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ ,ΕΡΕΥΝΑΣ & ΘΡΗΣΚΕΥΜΑΤΩΝ Κύμινα, 25 / 11 / 2016

Αρ.Πρωτ. 381

ΠΕΡΙΦ. Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ

ΚΕΝΤΡΙΚΗΣ ΜΑΚΕΔΟΝΙΑΣ

Δ/ΝΣΗ Δ/ΘΜΙΑΣ ΕΚΠ/ΣΗΣ ΔΥΤΙΚΗΣ ΘΕΣ/ΝΙΚΗΣ

**ΓΕΝΙΚΟ ΛΥΚΕΙΟ ΑΞΙΟΥ**

Ταχ.Δ/νση : Κύμινα Δήμου Δέλτα

Τ.Κ. : 57300 Κύμινα

Πληροφορίες : **Καρυτόπουλος Δημήτριος**

Τηλέφωνο/FAX : 23910 42690 - 2391042602

E-mail : Lykkymin@sch.gr

**ΘΕΜΑ:** «ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ – ΚΑΤΑΘΕΣΗΣ ΠΡΟΣΦΟΡΩΝ ΣΧΕΤΙΚΑ ΜΕ ΤΗΝ ΠΟΛΥΗΜΕΡΗ ΕΚΠΑΙΔΕΥΤΙΚΗ ΕΚΔΡΟΜΗ ΤΟΥ ΓΕΛ ΑΞΙΟΥ»

Το ΓΕΛ Αξιού προκηρύσσει διαγωνισμό για την κατάθεση κλειστών προσφορών από ενδιαφερόμενα τουριστικά γραφεία με ισχύουσα άδεια λειτουργίας από τον ΕΟΤ, σχετικά με την πραγματοποίηση της πολυήμερης εκδρομής της Γ΄ τάξης.

**ΓΕΝΙΚΑ ΣΤΟΙΧΕΙΑ**

**1. Πιθανοί προορισμοί:** **α)** Πράγα – Βουδαπέστη ή **β)** Ρώμη – Φλωρεντία ή **γ)** Κρήτη

**2. Διάρκεια εκδρομής:**

α) Πράγα – Βουδαπέστη: Αναχώρηση 1/3/2017 – Επιστροφή 7/3/2017

β) Ρώμη – Φλωρεντία: Αναχώρηση 1/3/2017 – Επιστροφή 7/3/2017

γ)Κρήτη (Ηράκλειο – Χανιά): Αναχώρηση 1/3/2017 – Επιστροφή 7/3/2017

**3. Πιθανοί τόποι διαμονής:**

α) Διανυκτερεύσεις: Πράγα Τρείς (3) – Βουδαπέστη Τρεις (3).

β) Διανυκτερεύσεις: Ρώμη Τέσσερεις (4) – Φλωρεντία Δύο (2).

γ) Διανυκτερεύσεις: Κρήτη Ηράκλειο Δύο (2) - Χανιά Τέσσερεις (4)

**4. Μέσα μεταφοράς:**

Αεροπλάνο (από και προς Θεσσαλονίκη) , λεωφορείο (εσωτερικές διαδρομές).

Επιθυμούμε η αναχώρηση να πραγματοποιηθεί το πρωί της ημέρας έναρξης της εκδρομής και η επιστροφή το απόγευμα της τελευταίας ημέρας.

Να ληφθούν υπόψη τα χρονικά όρια αναχώρησης των μαθητών από το σχολείο κατά την έναρξη της εκδρομής (μετά τις 6.00) και άφιξης στο σχολείο κατά το πέρας της εκδρομής (μέχρι τις 22.00) σύμφωνα με την κείμενη νομοθεσία.

**5. Προβλεπόμενος αριθμός μαθητών:** 303.

**6. Αριθμός συνοδών καθηγητών, συμπεριλαμβανομένου του αρχηγού:** 3 (Δωρεάν χωρίς να περιλαμβάνονται στα free εισιτήρια).

**ΣΤΟΙΧΕΙΑ ΞΕΝΟΔΟΧΕΙΩΝ**

**1.** Να αναφέρονται η ονομασία των ξενοδοχείων και η κατηγορία (4 ή 5 αστέρων)

**2.** Όλα τα δωμάτια κατά το δυνατόν να βρίσκονται στον ίδιο όροφο, να είναι τρίκλινα ή δίκλινα για τους μαθητές και μονόκλινα για τους συνοδούς.

**3.** Τα ξενοδοχεία να διαθέτουν ασφάλεια (ιδιωτική αστυνομία).

**4.** Οι προσφορές για τα ξενοδοχεία να αφορούν τα κεντρικά κτίρια και τα οποία να βρίσκονται εντός της πόλης.

**5.** Διατροφή: Ποιοτική ημιδιατροφή (πρωινό , δείπνο) ή άλλες προσφορές του πρακτορείου που θα αναφέρονται στη σίτιση των μαθητών.

**6.** Οι χώροι που θα επιλεγούν για εστίαση και ψυχαγωγία των μαθητών πρέπει να διαθέτουν νόμιμη άδεια λειτουργίας και να πληρούν τους όρους ασφάλειας και υγιεινής.

**7.** Έλεγχος δωματίων για ζημίες πριν και μετά την εγκατάσταση των μαθητών.

**ΣΤΟΙΧΕΙΑ ΠΡΟΓΡΑΜΜΑΤΟΣ**

**1.** Σύγχρονα λεωφορεία σε άριστη κατάσταση, για την κάλυψη των μετακινήσεων των μαθητών, διαθέσιμα επί 24ώρου βάσεως και σε όλη τη διάρκεια της εκδρομής.

**2.** Ξεναγήσεις σε μουσεία και σε χώρους που προτείνετε με ιστορικό, αρχαιολογικό, καλλιτεχνικό και περιβαλλοντικό ενδιαφέρον μέσα και έξω από τις πόλεις - προορισμούς. Για τις προτεινόμενες επισκέψεις να επισυναφθούν πίνακες με το απαιτούμενο κόστος , ανά συμμετέχοντα μαθητή.

**3.** Να υπάρχει διαθέσιμος ξεναγός σε καθεμία από τις επισκέψεις που αναφέρονται παραπάνω.

**4.** Να υπάρχει Αρχηγός /Συνοδός του γραφείου ( καθ’ όλη τη διάρκεια της εκδρομής σε 24ωρη βάση).

Παρακαλούμε στην προσφορά να υπάρχει και προτεινόμενο πρόγραμμα της εκδρομής.

**ΟΙΚΟΝΟΜΙΚΑ ΣΤΟΙΧΕΙΑ**

**1.** Παροχή ασφάλειας αστικής – επαγγελματικής ευθύνης σύμφωνα με την κείμενη νομοθεσία και ασφάλεια ιατροφαρμακευτικής και νοσοκομειακής περίθαλψης, που να καλύπτει όλα τα έξοδα σε περίπτωση ασθένειας ή ατυχήματος όλων των συμμετεχόντων στην εκδρομή, μαθητών και συνοδών καθηγητών (άρθρο 14 παρ. 1στ της Υ.Α. 129287/Γ2/2-12-2011).

Για τα ανωτέρω να υπάρχουν αποδεικτικά έγγραφα (αντίγραφο ασφαλιστηρίου συμβολαίου επαγγελματικής ευθύνης του Ταξιδιωτικού Γραφείου, ασφαλιστήριο συμβόλαιο ιατρικής και νοσοκομειακής περίθαλψης).

**2.** Ο ΦΟΡΟΣ ΑΕΡΟΔΡΟΜΙΩΝ και ο Φ.Π.Α. να περιλαμβάνονται στην τιμή.

**3.** Η τιμή που θα συμφωνηθεί κατά την υπογραφή του συμβολαίου να ισχύει μέχρι την τέλεση της εκδρομής.

**4.** Στο κείμενο της προσφοράς να αναφέρονται ρητά η συνολική τιμή της εκδρομής και η τιμή ανά μαθητή (μαζί µε ΦΠΑ).

**5.** Στην προσφορά να αναγράφεται η προκαταβολή, το πλήθος των δόσεων και το ποσό που αντιστοιχεί σε κάθε µία καθώς και ότι η εξόφληση θα γίνει µία εργάσιμη μέρα μετά το τέλος της εκδρομής.

**6.** Αναφορά του αριθμού free συμμετοχών για οικονομικά αδύναμους μαθητές.

**7.** Να αναφέρονται οι επιπλέον προσφορές και ποιες είναι αυτές.

**8.** Ως εγγύηση θα κρατηθεί το 1/3 των χρημάτων του συνολικού ποσού, το οποίο θα αποδοθεί στο πρακτορείο μετά το πέρας της εκδρομής.

**Οι οικονομικές προσφορές θα πρέπει:**

* Να κατατεθούν σε κλειστούς και σφραγισμένους φακέλους στο σχολείο κατά τις εργάσιμες ημέρες και ώρες (8.00- 14.00) με καταληκτική ημερομηνία κατάθεσης την 07/12/2017 ώρα 14.00.
* Να συνοδεύονται από:
  1. Υπεύθυνη δήλωση ότι το πρακτορείο διαθέτει ειδικό σήμα λειτουργίας το οποίο βρίσκεται σε ισχύ.
  2. Ασφάλιση αστικής ευθύνης διοργανωτή, σύμφωνα με την κείμενη νομοθεσία
  3. Πρόσθετη ασφάλιση που θα καλύπτει τα έξοδα μεταφοράς και πλήρους ιατροφαρμακευτικής περίθαλψης σε περίπτωση ατυχήματος ή ασθένειας μαθητών και συνοδών.

Η αξιολόγηση και επιλογή της πλέον συμφέρουσας προσφοράς θα γίνει την 08 Δεκεμβρίου 2017 και ώρα 13.00 µ.µ. από πενταμελή επιτροπή αποτελούμενη από το Διευθυντή του σχολείου, δύο καθηγητές, εκπρόσωπο των γονέων-κηδεμόνων και εκπρόσωπο του δεκαπενταμελούς συμβουλίου των μαθητών.

**Ο Διευθυντής**

**Δημήτριος Καρυτόπουλος**

**ΠΕ03 Μαθηματκός**